**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2012 M. SAUSIO 27 D. SPRENDIMO NR. T2-30 „DĖL Klaipėdos miesto savivaldybės nuomojamo turto sąrašo patvirtinimo“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo tarybos sprendimo projektu siekiama pakeisti Klaipėdos miesto savivaldybės nuomojamo turto sąrašą, patvirtintą Savivaldybės tarybos 2012 m. sausio 27 d. sprendimu Nr. T2-30 (priedas).

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracija įgyvendina projektą „Apgyvendinimo paslaugų plėtra Klaipėdoje, įrengiant kempingą pajūryje, II etapas. Stacionarių namelių poilsiui Girulių kempinge įrengimas“. Girulių kempinge pastatyta ir įrengta 12 stacionarių poilsio namelių, kuriuose galima teikti ekonominės klasės apgyvendinimo paslaugas. Šiuo metu vykdomos procedūros viso kempingo valdymo ir naudojimo operatoriui parinkti koncesijos būdu. Iki bus atliktos reikiamos procedūros namelius tikslinga išnuomoti.

8 anksčiau įrengti poilsio nameliai yra įtraukti į Klaipėdos miesto savivaldybės nuomojamo turto sąrašą. Norint vykdyti visų 12 poilsio namelių Šlaito g. 3, Klaipėdoje, nuomos konkurso procedūras, likusieji 4 nameliai turi būti įtraukti į Klaipėdos miesto savivaldybės nuomojamo turto sąrašą.

**3. Kokių rezultatų laukiama.**

Papildytas Klaipėdos miesto savivaldybės nuomojamo turto sąrašas ir sudaryta galimybė nuomoti savivaldybei priklausantį turtą.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinami Klaipėdos miesto savivaldybės tarybos teisės aktų reikalavimai.

Teikiame svarstyti šį sprendimo projektą.

Turto skyriaus vedėja Genovaitė Paulikienė